Vjatšeslav Orfinski

Vjatšeslav Petrovitš Orfinski (; 29. huhtikuuta 1929 Petroskoi, Karjalan tasavalta, Venäjä – 2. syyskuuta 2024) oli akateemikko, ja koulutukseltaan arkkitehtuurin professori sekä jäsen Venäjän tiedeakatemian arkkitehtuurin ja rakentamisen tiedekunnassa. Hän oli Venäjän pohjoisen puuarkkitehtuurin asiantuntija ja toimi näkyvästi muun muassa Vienan Karjalan runokylien ainutlaatuisen arkkitehtuurin ja elämäntavan suojelijana. Suomessa hänet tunnetaan etenkin Vienassa sijaitsevan kalevalaisen Paanajärven runokylän suojelun puolestapuhujana.

Elämänvaiheita

Valmistuttuaan vuonna 1948 Petroskoin arkkitehtiosastolta hän siirtyi Moskovaan suorittamaan jatko-opintoja arkkitehtuurissa. Moskovasta valmistumisensa jälkeen hän työskenteli Petroskoissa vuosina 1954–1970.

Vuodesta 1970 hän opetti Petroskoin valtionyliopiston muotoilun ja arkkitehtuurin osastolla arkkitehtuuria ja grafiikkaa. Vuodesta 1997 hän toimi Petroskoin valtionyliopiston kansanarkkitehtuurin tutkimuslaitoksen johtajana ja loi uuden tieteellisen suunnan etnoarkkitehtuurin, jossa yhdistetään etnografiaa ja arkkitehtuuria.

Palkinnot ja kunnianosoitukset
Orfinski on laajalti palkittu Venäjällä erilaisin kunnianosoituksin ja mitalein. Hän sai muun muassa Karjalan autonomisen tasavallan kunniatutkijan mitalin (1989) sekä valtionpalkintoja vuosina 1984 ja 1988. Lisäksi hän sai Karjalan tasavallan valtionpalkinnon vuonna 2006. Hänet palkittiin Venäjällä merkittävästä työstään venäläisen kulttuuriperinteen säilyttäjänä vuonna 2014. Hänet nimettiin myös Petroskoin kunniakansalaiseksi vuonna 2014.[http://gazeta-licey.ru/news/chronicle/19678-akademik-vyacheslav-orfinskiy-nagrazhdyon-premiey-za-aktivnuyu-zashhitu-pamyatnikov-kareliihttp://ptzgovorit.ru/content/akademik-vyacheslav-orfinskiy-o-zaderzhanii-nelidova-ya-ispytyvayu-iskrennyuyu-radost ptzgovorit.ru]

 Katso myös 
 Paanajärvi

Lähteet

Luokka:Venäläiset arkkitehdit
Luokka:Akateemikot
Luokka:Vuonna 1929 syntyneet
Luokka:Vuonna 2024 kuolleet